ለትግራይ ክልል እየተደረገ ካለው አጠቃላይ ድጋፍ የፌዴራል መንግሥት ድርሻ 65 ከመቶ እንደሚደርስ ተገለጸ
ጌትነት ተስፋማርያም አዲስ አበባ:- ለትግራይ ክልል እየተደረገ ካለው አጠቃላይ ድጋፍ ውስጥ የፌዴራል መንግሥት ድጋፍ እስከ 65 በመቶውን እንደሚሸፍን የብሔራዊ አደጋ ስጋት ሥራ አመራር ኮሚሽን አስታወቀ። በትግራይ ክልል አስቸኳይ ድጋፍ የሚያስፈልጋቸውን ሁለት ነጥብ አምስት ሚሊዮን ዜጎችን መመገብ የሚያችል 311 ሺህ 526 ኩንታል የእርዳታ እህል መዘጋጀቱን ጠቆመ። የብሔራዊ አደጋ ስጋት ሥራ አመራር ኮሚሽን ከሚሽነር ምትኩ ካሳ ትናንት ለጋዜጠኞች በሰጡት መግለጫ፤ የፌዴራል መንግሥትም የድጋፍ አሰጣጡን በበላይነት እየመራው ነው። በመቀሌ ከተማ የአስቸኳይ ጊዜ ምላሽ ማስተባበሪያ በመክፈትም ለትግራይ ክልል የሚውሉ 92 የምግብ ማሰራጫ ጣቢያዎች ተቋቁመዋል። የተለያዩ ዓለም አቀፍ የእርዳታ ድርጅቶችም በድጋፉ በመሳተፍ ላይ ይገኛሉ። ከአጠቃላይ ድጋፉ ውስጥ የፌዴራል መንግሥት እስከ 65 በመቶውን እንደሚሸፍን፣ ቀሪውን ደግሞ  በተለያዩ
አካላት በመሸፈን ላይ
መሆኑን አመልክተው፣ በትግራይ
ክልል ሁለት ነጥብ
አምስት ሚሊዮን ዜጎችን
መመገብ የሚያስችል 311 ሺህ
526 ኩንታል የእርዳታ እህል
እና የተለያዩ ቁሳቁሶች
መዘጋጀቱን አስታውቀዋል። እስካሁን
ድረስም ለአንድ ነጥብ
ስምንት ሚሊዮን ዜጎች
የአስቸኳይ ጊዜ እርዳታ
እና የመልሶ ማቋቋሚያ
ድጋፍ መደረጉን አስታውቀዋል።
በትግራይ ክልል ከተካሄደው የሕግ ማስከበር ዘመቻ በፊት እርዳታ የሚፈልጉ አንድ ነጥብ ስምንት ሚሊዮን ዜጎች እንደነበሩ ያስታወሱት ኮሚሽነር ምትኩ፤ ለዜጎቹም አስፈላጊው የመልሶ የማቋቋም እና ምግብ ነክ እንዲሁም ምግብ ነክ ያልሆኑ ድጋፎች በቅንጅት እንደቀረበላቸው ገልጸዋል። በትግራይ ክልል አራት ነጥብ አምስት ሚሊዮን ሰዎች አስቸኳይ ድጋፍ ያስፈልጋቸዋል በሚል የሃሰት መረጃዎች እየወጡ መሆኑን አመልክተው፤ መረጃው ከፌዴራል መንግሥት እውቅና ውጪ የሆነና የተጋነነ መሆኑን አስታውቀዋል። ችግር በተከሰተባቸው የኢትዮጵያ አካባቢዎች የአስቸኳይ ጊዜ ምላሽ ማስተባበሪያ ኮሚቴ ተቋቁሞ እየተሰራ መሆኑን የገለጹት አቶ ምትኩ፤ ከትግራይ ክልል በተጨማሪ በቤኒሻንጉል ጉሙዝ ክልል የአስቸኳይ ጊዜ ምላሽ ለሚያስፈልጋቸው ተረጂዎች የሚውሉ የምግብ እና ምግብ ነክ ያልሆኑ ድጋፎች እየቀረቡ መሆኑን አመልክተዋል። እንደ አቶ ምትኩ ከሆነ፤ በኅዳርና ታኅሣሥ በ2013 ዓ.ም ወራት በቤኒሻንጉል ጉሙዝ ክልል በተፈጠሩ ግጭቶች ተፈናቅለው በጊዜያዊ መጠለያዎች ውስጥ ለሚገኙ ዜጎች እርዳታ በመቅረብ ላይ ይገኛል። በመተከል ዞን ስድስት ወረዳዎች ለተፈናቀሉ 97ሺ 613 ዜጎች፣ በካማሺ ዞን ሰዳል ወረዳ ለሚገኙ 258 ዜጎች እና በአሶሳ ዞን ሸርቆሌ ወረዳ ለሚገኙ 85ሺ 207 ዜጎች የሚውሉ 51ሺህ 408 ኩንታል ምግብ ተጓጉዟል። በተለይ ስንዴ፤ አልሚ ምግብ፣ የምግብ ዘይትና የበቆሎ ዱቄት በምግብ ድጋፍ ውስጥ እንደተካተቱ የጠቆሙት ኮሚሽነሩ፣ 281ሺህ480 ልዩ ልዩ የአስቸኳይ ጊዜ ድጋፍ ቁሳቁሶች ለተረጂዎች መከፋፈላቸውን ገልጸዋል፣ ተጨማሪ ድጋፎችም ወደቦታዎቹ በመጓጓዝ ላይ ናቸው ብለዋል። እንደ የብሔራዊ አደጋ
ስጋት ሥራ አመራር
ኮሚሽን መረጃ ከሆነ፤
የጸጥታ ችግር ባለባቸው
የትግራይና ቤኒሻንጉል ጉሙዝ
ክልል አካባቢዎች ላይ
መከላከያ ሰራዊት ተገቢውን
እጀባ እየሰጠ እርዳታዎቹ
በፍጥነት እንዲደርሱ እየተደረገ
ነው። መንግሥት ተጎጂዎችን
ለመርዳት በቂ አቅም
ያለው በመሆኑ በቀጣይነትም
ድጋፎቹ ተጠናክረው ይቀጥላሉ።አዲስ ዘመን  ጥር 14/2013